钦定古今图书集成/明伦汇编/官常典/第102卷 > 《追封邓公策》魏·文帝
## 钦定古今图书集成/明伦汇编/官常典/第102卷 > 《追封邓公策》魏·文帝

惟黄初二年八月丙午，皇帝曰：“咨尔邓哀侯冲，昔皇
天锺美于尔躬，俾聪哲之才，成于弱年。当永享显祚，
克成厥终，如何不禄，早世夭昏。朕承天序，享有四海，
并建亲亲，以藩王室。惟尔不逮斯荣，且葬礼未备，追
悼之怀，怆然攸伤。今迁葬于高陵，使使持节兼谒者
仆射郎中陈承，追赐号曰邓公，祠以大牢。魂而有灵，
休兹宠荣。”